Document ID: 31988R2245

ΚΑΝΟΝΙΣΜΟΣ ( ΕΟΚ ) αριθ . 2245/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για την καθιέρωση ενός συστήματος επιπέδου εγγύησης για τα ροδάκινα σε σιρόπι
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογα - λίας,
τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2242/88(2 ), και ιδίως το άρθρο 2 παράγραφος 3,
την πρόταση της Επιτροπής(3 ),
Εκτιμώντας :
ότι ο κανονισμός ( ΕΟΚ ) αριθ . 426/86 καθιέρωσε καθεστώς ενίσχυσης στην παραγωγή για ορισμένα μεταποιημένα προϊόντα με βάση τα οπωροκηπευτικά; ότι, στην περίπτωση κατά την οποία παρουσιάζεται η κατάσταση που προβλέπεται στο άρθρο 2 παράγραφος 3 του εν λόγω κανονισμού, μπορούν να ληφθούν κατάλληλα μέτρα;
ότι η παραγωγή των ροδακίνων σε σιρόπι γνώρισε, κατά τη διάρκεια των τελευταίων περιόδων εμπορίας, μια αισθητή αύξηση παρά τη μείωση της μοναδιαίας ενίσχυσης; ότι υπάρχει κίνδυνος να διαταραχθεί η ισορροπία μεταξύ της παραγωγής και των δυνατοτήτων διάθεσης; ότι θα πρέπει να καθορισθεί ένα επίπεδο εγγύησης για τα εν λόγω προϊόντα, η υπέρβαση του οποίου θα συνεπάγεται μείωση της ενίσχυσης;
ότι θα πρέπει να διευκρινισθεί ότι αυτό το επίπεδο εγγύησης δεν εφαρμόζεται για την Ισπανία; ότι θα πρέπει να υπενθυμιστεί πράγματι ότι η πράξη προσχώρησης προβλέπει, στο άρθρο 118 παράγραφος 6, ότι η χορήγηση της ενίσχυσης στη χώρα αυτή περιορίζεται σε ποσότητα 80^000 τόνων τελικού προϊόντος; ότι το επίπεδο εγγύησης θα πρέπει να καθορισθεί λαμβάνοντας υπόψη τη μέση κοινοτική παραγωγή των τριών τελευταίων ετών για τα οποία είναι διαθέσιμα ορισμένα στοιχεία; ότι τα χαρακτηριστικά της παραγω - γής των ροδακίνων σε σιρόπι καθιστούν σκόπιμο να εκφρασθεί το εν λόγω επίπεδο σε ποσότητα τελικών προϊόντων σε καθαρό βάρος; ότι η μείωση της ενίσχυσης, στην περίπτωση της υπέρβασης του επιπέδου εγγύησης, θα πραγματοποιείται επί της ενίσχυσης που χορηγείται κατά τη διάρκεια της επομένης περιόδου εμπορίας στην Κοινότητα, με εξαίρεση την Ισπανία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1 1 .^ Καθορίζεται επίπεδο εγγύησης για κάθε περίοδο εμπο - ρίας για την Κοινότητα με εξαίρεση την Ισπανία, σε ποσότητα 502^000 τόνων, εκφρασμένων σε καθαρό βάρος, ροδακίνων σε σιρόπι που υπάγονται στους κωδικούς 2008^70^61, 2008^70^69, 2008^70^71 και 2008^70^79 της συνδυασμένης ονοματολογίας .
2 .^ Σε περίπτωση υπέρβασης του επιπέδου εγγύησης, η ενίσχυση μειώνεται, για την επόμενη περίοδο εμπορίας, σε συνάρτηση και σε αναλογία με την υπέρβαση του επιπέδου εγγύησης που διαπιστώθηκε .
Η εν λόγω υπέρβαση υπολογίζεται με βάση το μέσο όρο των ποσοτήτων που παρήχθησαν κατά τη διάρκεια των τριών περιόδων εμπορίας που προηγούνται της περιόδου για την οποία θα πρέπει να καθορισθεί η ενίσχυση .
Αρθρο 2 Οι λεπτομέρειες εφαρμογής του παρόντος κανονισμού θεσπίζονται, εφόσον παρίσταται ανάγκη, σύμφωνα με τη διαδικασία που προβλέπεται στο άρθρο 22 του κανονισμού ( ΕΟΚ ) αριθ . 426/86 .
Αρθρο 3 Ο παρών κανονισμός αρχίζει να ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την αρχή της περιόδου εμπορίας 1988/89 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Ιουλίου 1988 .

Labels: 17
6